Woblěhowanja Berwick (1355 a 1356)

Woblěhowanja Berwicka běchu tři podawki srjedź 14. lětstotka: zdobywanje jendźelskeho města Berwick-upon-Tweed přez Šotow dnja 6. nowembra 1355, slědowace njewuspěšne woblěhowanje Berwickskeho hrodu a jendźelske woblěhowanje a wróćozdobywanje města w januaru 1356. 

Šotojo wojowachu wot 1332 w Druhej šotiskej wójnje wo njewotwisnosć přećiwo Jendźelčanam. Po fazy wojerskeje njeaktiwity zhromadźichu Šotojo 1355 wójsko na mjezy. Při tym jich Francozojo podpěrachu, kotřiž wot 1337 w Stolětnej wójnje tohorunja přećiwo Jendźelčanam wojowachu. W septembru wujednachu Šotojo a Jendźelčenjo přiměr, a wulki dźěl jendźelskeho wójska wopušći namjeznu kónčinu, zo by so wójnskej wuprawje krala Edwarda III. do Francoskeje přizamknył.

W oktobru łamachu Šotojo přiměr, zadobychu so do Northumbrije a zapusćichu wulki dźěl regiona. Dnja 6. nowembra zdoby sej šotiske wójsko pod nawodom Thomasa, Earla z Angusa, a Patricka, Earla z Marcha, do ranja město Berwick. Woblěhowanje hrodu pak wosta bjez wuspěcha. Kral Edward nawróći so z Francoskeje a zhromadźi wulke wójsko w Newcastle. Najwjace Šotow sćahny so wróćo a zawostaji 130 muži w Berwicku. Jako jendźelske wójsko přijědźe, Šotojo so wróćo sćahnychu. Edward zapusći na to wulki dźěl južneje a srjedźneje Šotiskeje. Jenož hubjene wjedro, kotrež přichadej dalšich jednotkow po mórskim puću zadźěwaše, zachowa kraj před hišće hóršimi zapusćenjemi.

 Wotkaz 

Kategorija:1355
Kategorija:1356
Kategorija:Stawizny Europy